สนามทดลองการเดินหน้าสู่ Digital Retail ของ Lotus’s ได้ถูกนำมาใช้ที่สาขาใด
ไม่เพียงรีแบรนด์ให้สดใส และทันสมัย เพราะเป้าหมายต่อไปของ ‘กลุ่มซีพี’ ที่ได้เข้าซื้อกิจการ Tesco lotus ทั้งในไทยและมาเลเซีย ด้วยมูลค่ากว่า 1.05 หมื่นล้านดอลลาร์สหรัฐ และได้เปลี่ยนชื่อเป็น Lotus’s  ก็คือ การเดินหน้าให้ Lotus’s ก้าวสู่การเป็น Digital Retail  เพื่อให้สอดคล้องกับพฤติกรรมการชอปของผู้บริโภคที่เปลี่ยนไป และรองรับการแข่งขันจากผู้ค้าปลีกออนไลน์ นอกจากนี้ ทางกลุ่มซีพียังต้องการลบภาพจดจำของผู้บริโภคที่มองว่า เป็นห้างที่มี ‘สินค้าราคาถูกและคุณภาพไม่สูง’ จากนโยบายของผู้บริหารกลุ่มเดิม ซึ่งอาจจะส่งผลกระทบต่อภาพลักษณ์ของห้างแห่งนี้ออกไป เริ่มตั้งแต่เปลี่ยนสโลแกนใหม่มาเป็น “รู้สึกดีดีทุกวัน ที่โลตัส” พร้อม ๆ กับการรีแบรนด์ที่ได้ดำเนินการเมื่อช่วงกลางเดือนกุมภาพันธ์ 2564 ที่ผ่านมา สำหรับการเดินหน้าสู่ดิจิทัลของ Lotus’s นั้น จะเป็นการนำเทคโนโลยีด้านดิจิทัลมาให้บริการใหม่ ๆ อาทิเช่น -บริการช้อปอาหาร และสินค้าส่งตรงถึงบ้านจาก Grab และ Panda Food -SCAN & GO การซื้อสินค้าง่าย ๆ เพียงลูกค้าสแกน QR Code และสแกนบาร์โค้ดสินค้าที่ต้องการซื้อ พร้อมระบุรายละเอียด ชื่อ ที่อยู่ เวลาจัดส่ง และชำระเงิน จากนั้นก็สามารถรอรับสินค้าที่จะส่งตรงถึงบ้านได้เลย -สั่งสินค้าออนไลน์ผ่านการสแกน OG Code หรือแอดไลน์ ID Line: lotusm -เลือกโหลดช้อปสมาร์ท ทาง app store หรือ google play -Click & Collect  ให้ลูกค้าสามารถช้อปได้จากที่บ้าน และสามารถเลือกบริการรับสินค้าได้ที่สาขา โดยสนามทดลองการเดินหน้าสู่ Digital Retail  ของ Lotus’s ได้ถูกนำมาใช้ที่สาขา The Market Bangkok  ซึ่งตั้งอยู่ในย่านราชประสงค์และได้เปิดตัวไปเมื่อเดือนพฤษภาคม 2564 ที่ผ่านมา ขณะที่การรีแบรนด์สาขาทั้งหมดที่มีอยู่กว่า  2,100 แห่งทั่วประเทศไทยจาก Tesco lotus มาเป็น Lotus’s  คาดว่า จะแล้วเสร็จภายในปี 2565
สนามทดลองการเดินหน้าสู่ Digital Retail ของ Lotus’s ได้ถูกนำมาใช้ที่สาขา The Market Bangkok  ซึ่งตั้งอยู่ในย่านราชประสงค์ และได้เปิดตัวไปเมื่อเดือนพฤษภาคม 2564 ที่ผ่านมา ขณะที่การรีแบรนด์สาขาทั้งหมดที่มีอยู่กว่า 2,100 แห่งทั่วประเทศไทยจาก Tesco lotus มาเป็น Lotus’s  คาดว่าจะแล้วเสร็จภายในปี 2565